**มาตรการจัดการเรื่องร้องเรียนการทุจริต**

เพื่อให้การดำเนินงานขององค์การบริหารส่วนตำบลท่าไร่ มีความโปร่งใส ตรวจสอบได้ ตลอดจนเป็นไปตามหลัก ธรรมาภิบาลที่ดี

องค์การบริหารส่วนตำบลท่าไร่ จึงกำหนดมาตรการจัดการเรื่องร้องเรียนการทุจริต ดังนี้ วัตถุประสงค์

๑. เพื่อกำหนดช่องทางที่ปลอดภัยและเป็นความลับ สำหรับบุคลากรและผู้มีส่วนได้ส่วนเสียภายนอก ในการร้องเรียน แจ้งเบาะแสการกระทำผิดและการทุจริต

๒. เพื่อให้ความคุ้มครองผู้ร้องเรียนหรือผู้แจ้งเบาะแสการกระทำผิดและการทุจริตจากการถูกข่มขู่ คุกคาม หรือการกระทำในลักษณะที่เป็นการปฏิบัติที่ไม่เป็นธรรม รวมถึงผู้ที่ถูกร้องเรียนกรณียังไม่สามารถ พิสูจน์ได้ว่ามีการทุจริตจริง

๓. เพื่อให้มีระบบและแนวทางดำเนินการสำหรับเรื่องร้องเรียนและเบาะแสเกี่ยวกับกับการกระทำผิด และการทุจริต

๔. เพื่อกำหนดแนวทางดำเนินการทางวินัย ทางปกครอง และทางกฎหมาย กับบุคลากรที่ทุจริต ๕. เพื่อป้องกันและปราบปรามไม่ให้เกิดการกระทำผิดและการทุจริต

**มาตรการ**

๑. กำหนดบทบาทหน้าที่ของผู้บริหารทุกระดับ ให้ครอบคลุมถึงการประพฤติตนเป็นแบบอย่างที่ดี รวมถึงสอดส่องดูแล และส่งเสริมให้ผู้ใต้บังคับบัญชาปฏิบัติตามกฎหมาย ระเบียบ ข้อบังคับ จริยธรรมและ จรรยาบรรณที่เกี่ยวข้อง

๒. กำหนดบทบาทหน้าที่ของบุคลากรให้ครอบคลุมถึงการไม่เพิกเฉยต่อการทุจริต รายงานการกระทำ ความผิดต่อผู้บังคับบัญชาหากพบเห็นการกระทำความผิดหรือการทุจริตเกิดขึ้น ตลอดจนให้ความร่วมมือ ช่วยเหลือในกระบวนการสอบสวนข้อเท็จจริงเกี่ยวกับเรื่องร้องเรียน และแจ้งเบาะแสการกระทำความผิดและ ทุจริต

๓. กำหนดให้มีแผนปฏิบัติการป้องกันการทุจริตประจำปี ดำเนินการ กำกับติดตาม และรายงานผล การดำเนินงานตามแผนปฏิบัติการป้องกันการทุจริตประจำปี เพื่อเสนอต่อคณะผู้บริหาร และเผยแพร่ต่อสาธารณะ

๔. กำหนดให้มีคู่มือ หรือแนวปฏิบัติในการรับเรื่องร้องเรียน โดยระบุถึงผู้ที่รับผิดชอบ ขั้นตอน กระบวนการ กรอบระยะเวลา ในการพิจารณาเรื่องร้องเรียน และเบาะแสการกระทำผิด การทุจริต ตลอดจน ประชาสัมพันธ์ให้บุคลากร ผู้รับบริการ ผู้มีส่วนได้ส่วนเสียภายนอกรับทราบ

๕. กำหนดให้หน่วยงานที่เกี่ยวข้อง (สำนักงานปลัด)จัดอบรมให้แก่พนักงานเพื่อให้เกิดความรู้ความเข้าใจ เกี่ยวกับลักษณะความผิด และการทุจริตที่อาจเกิดขึ้นได้ในสำนักงาน

๖. กำหนดให้มีช่องทางที่หลากหลายในการรับเรื่องร้องเรียนและเบาะแสการกระทำผิด การทุจริต โดยให้เจ้าหน้าที่ที่รับผิดชอบเรื่องดังกล่าว ระมัดระวังในการดำเนินงานและเก็บเป็นความลับ

๗. กำหนดให้ทุกหน่วยที่เกี่ยวข้อง จัดทำสถิติการรับเรื่องร้องเรียน และเบาะแสการกระทำผิด การทุจริต รวมทั้งจัดทำรายงาน รวบรวมข้อมูลสถิติ เพื่อเสนอต่อคณะผู้บริหารองค์การบริหารส่วนตำบลท่าไร่

๘. กำหนดให้มีการคุ้มครองผู้ร้องเรียน ผู้แจ้งเบาะแสการทุจริต ผู้ให้ความร่วมมือในการตรวจสอบ และผู้ที่เกี่ยวข้องกับการจัดการเรื่องร้องเรียนการทุจริต

๙. ดำเนินการตรวจสอบข้อเท็จจริง สอบสวนทางวินัยแล้วแต่กรณี ด้วยความโปร่งใส รวดเร็ว รับฟัง และให้โอกาสทุกฝ่ายอย่างเป็นธรรม

๑๐. กำหนดให้มีการพิจารณาลงโทษทางวินัย หรือดำเนินคดีตามกฎหมาย ต่อบุคลากรที่มี ผลการสอบสวน หรือการพิจารณาว่ามีการกระทำอันเป็นการทุจริต รวมถึงดำเนินการกรณีอยู่ระหว่าง การสอบสวน ตามที่ระเบียบ ข้อบังคับ กฎหมาย กำหนดไว้อย่างเคร่งครัด

องค์การบริหารส่วนตำบลท่าไร่